section_heading: Travanjski paket
paragraph_text: Od ukupno devet članova Ustavnopravnog odbora, njih četvorica su podržavala Travanjski paket, što je bilo nedovoljno za prihvaćanje rasprave u Zastupničkom domu. Dvojica članova odbora bila su izričito protiv Travanjskog paketa, pa su Američko veleposlanstvo, visoki predstavnik te drugi predstavnici međunarodne zajednice pokušali utjecati na Raguža te još dvojicu članova odbora - Beriza Belkića iz Stranke za BiH i Filipa Andrića, tada još člana HDZ-a koji se kasnije pridružio HDZ-u 1990.